Albert Houtin

Albert Houtin (født 4. oktober 1867 i Sartre i La Flèche i departementet Sarthe i Frankrike, død 28. juli 1926 i Paris) var en fransk katolsk prest, teolog og kirkehistoriker med tyngdepunkt innen dogmehistorie og modernismen i fransk religion. 

Han studerte ved presteseminaret i Angers, og ble novise hos benediktinerne i abbediet Solesmes. Han ble presteviet i 1891 for bispedømmet Angers. Han var professor ved presteseminaret og studerte bispedømmets opprinnelse og dens første biskop, den hellige Renato. Etterhvert fikk han vanskeligheter med sin egen biskop på grunn av sine synspunkter om den katolske tro som tenderte mot modernismen. Etter århundreskiftet distanserte han seg fra religion og begynte å betrakte alle religiøse trossystemer som bedragerske. I 1907 deltok han på Fourth International Congress of Religious Liberals i Boston, organisert av unitarianerne.

Han var venn med Alfred Loisy, og skrev mange verker om katolisismen. I 1909 ble han ekskommunisert, og noen år etter ble han ansatt som direktør for Musée pédagogique i Paris.

Da han døde i Paris i 1926 hadde han ikke klart å sluttføre sitt prosjekt Courte Histoire du célibat ecclésiastique (Kort historie om det kirkelige sølibat) hvori han fremholdt at praktiseringen av sølibat for prestene gjennom århundrene hadde vært vanskelig å opprettholde.

Referanser

Verker 
 La Question biblique chez les catholiques de France au  XIXe siècle, éd. Picard, 1902
 La controverse de l'apostolicité des Églises de France au XIXe siècle, Paris, 1903. 
 L’Américanisme, Librairie Émile Nourry, Paris, 1904
 La Question biblique au  XXe siècle, éd. Nourry, 1906
 La crise du clergé. P., 1908. 
 Histoire du modernisme catholique. Р., 1912.
 Le Père Hyacinthe dans l`Église romaine 1827-1869. P., 1920. 
 Courte histoire du christianisme, Paris, Rieder, 1924
  Un prêtre symboliste, Marcel Hébert (1851-1916), Paris, Rieder, 1925
 Mon expérience. I : Une vie de prêtre 1867-1912, éd. Rieder, 1928
 Mon expérience. II : Ma vie laïque 1912-1926. Documents et souvenirs, éd. Rieder, 1928
 Albert Houtin et Félix Sartiaux, Alfred Loisy, sa vie, son œuvre, manuscrit annoté et publié avec une bibliographie de Loisy et un index bio-bibliographique par Émile Poulat, éd. CNRS, 1960

Franske katolske teologer
Franske katolske prester
Franske historikere
Kirkehistorikere
Personer fra departementet Sarthe